mteb/NusaParagraphEmotionClassification huggingface dataset:
Pas awakmu teko nang acara nikahane sopo ae, pasti awakmu nduwe klambi khusus gawe melu kondangan. Biasane klambine luwe mewah timbangane koleksi klambimu sing liyane. Dan iku wes dadi budaya nang Indonesia. Cuma, kadangan onok wong sing teko nang kondangan nganggo klambi sing ketok heboh banget, bahkan ngalah ngalahi pengantine. Sing koyok ngono iku kadang kurang nyaman didelok gawe beberapa uwong. Nek saranku, isokno nganggo klambi kondangan iku sing luwe sederhana. Mewah oleh, tapi ojok sing heboh banget koyok ngono. Soale yaopo yaopo maneh, iki acarane pengantin, guduk fashion show. Dadi sing kudu ketok paling menonjol iku pengantine. Dadi mulai saiki, nganggo o klambi mewah tapi sederhana cek gak nutupi pengantine.
Saiki akeh wong ngeroso nag awake gagal nang uripe. Padahal perkoro maeng kedaden polahe awake dewe. Lah sing garai wong gagal nag uripe iku yo akeh koyok contone wong sing bujuk'i awak'e dewe, maksute piye? maksute akeh wong sing ngeroso nag deke iku sing paling sugeh, paling pinter, paling bener, padal kenyataane akeh wong sing koyok ngunuku iku. Roso sing koyok ngunuku sing dadekno wong iku maeng duweni sifat sombong sing akhire deke ngelakono penggaweane sak karepe dewek terus akhire gagal polahe rumongso iso maeng. Terus nag gagal biasane wong koyok ngunuku iku angel kandanine ambek senengane yalahno wong liya.
Jaman saiki, ana layananan jasa kepengurusan manten jenenge WO utawa weeding organizer. Jasa WO iki nawarake dadi panitia kanggo wong sing arep ngadakake kawinan. WO iki ngurusi kabeh kebutuhan kaya gedung, katering, dokumentasi, tamu-tamu, lan kabeh urusan liyane kajaba administrasi ning KUA. WO iki ngganteni jasa laden manten ning kampung-kampung. Biyasane isine bocah enom sing kreatif lan nduwe akeh kanca saka vendor manten. Jasa WO iki dibayar sak paket lan nduwe kewajiban ngurusi manten wiwit saka lamaran kanthi resepsi. Dadi jasa WO iki sak liyane kreatif uga kudu duwe kebiyasaan komunikasi sing apik amarga kudu ngurusi tamu lan keluarga manten.
Aku wingi mari mlayu sipat kuping polahe diajaki asu sing ora umum rupane. Nah rupane iku putih rodok abu-abu terus ono garis-garisi teko duwur endos sampek anjok buntut, terus nag endase iku maeng ono jambule koyok singo sing rowes-rowes tapi warnae abu-abu, terus gedene iku maeng meh sak mondo wedus, dadi gedene megilan. Aku sing wes kadung keweden delok rupane yo langsung mlayu, terus karo asune utowo kirike maeng yo ngajaki menisan, apane aku nag gak keplayu lak dicokot  lak yo apik. Mangkane aku saiki nag liwat kono mesti ati-ati ojo sampek rame-rame. Tapi nag gak kepekso mesti ora tau liwat kono mesti golek liyane. Soale kirike iku galake pol.
Yen awak dhewe cerai sebagai wong tuwo, anak kui bakal ngeroso sedih, sak ora-orane bakal dadi bingung. Mungkin, ning pikiran anak kui takon, kenopo dee, bapak, lan ibu ora tinggal bareng meneh. Keputusan cerai kui pancen ditangan bojo lan garwane, nanging sebagai wong tuwo kui kudu gateke perasaan anak. Paling ora, yen misale kudu padu karo pasangane dhewe kui ora neng ngarep anak. Anak kudu dekei pengertian, opo kuwi maksude cerai. Kanggo dee, konsep cerai isih asing. Awak dhewe uga kudu nunjuke neng anak yen bapak karo ibue tetep sayang neng dee, senadyan wis ora sak omah meneh. Lan wong tuwone kui kudu ono neng setiap tahap kehidupan anake kui.
Jaman sekolah kui jaman awak dhewe nakal-nakale. Awak dhewe kerep garapi koncone dhewe tekan dhewe ngeroso isin, malah ono sing tekan nangis. Awak dhewe kerep guyoni polah-polah koncone dhewe neng kelas. Sing dadi alesan awak dhewe guyu kui okeh. Nanging sing paling kerep, awak dhewe guyoni konco-konco mergo dheweke bedo dhewe. Conto sing paling sederhana kui yen koncone dhewe salah nganggo seragam. Sakliyane kui, awak dhewe uga guyoni koncone dhewe sing ngerti-ngerti polahe aneh pas lagi neng ngarep kelas. Biasane pas guru neyluk dheweke kanggo jawab neng ngarep papan tulis utowo ngewacake teks sing dibagi mau. Ono uga pas lagi jam kosong. Konco-konco pas jam kosong sok dadi edan lan ngelakoke hal sing aneh-aneh.
Akhir-akhir iki rasane Nunuk ngeroso uripe gak tenang kabeh. Hal iku mergo akhir-akhir iki onok uwong sing neror de’e dan ngancem kate nekani de’e. Awale Nunuk njarno ae, ngirone iku mek wong iseng tok. Dadakno teror lewat chat iku sek terus ae kedaden. Padahal nomere iku wes diblokir karo Nunuk, tapi peneror iku nganggo nomer liyane gawe neror de’e. Akhire Nunuk nyoba ganti nomer, sopo eroh de’e wes gak diteror maneh. Eh dadakno peneror iku weroh nomer anyare dan sek tetep neror Nunuk. Iku marakno Nunuk maleh wedi metu nang ndi-ndi. Bahkan kate berangkat kerjo ae de’e keweden. Nunuk wedi pol nek moro de’e ketemu karo peneror iku dan dijaluki sing gak gak.
Tanggung jawab moral masyarakat saiki tambah gedhe amarga tambah akeh wong kang meteng nanging ora direncanakake. Keluwarga saiki ana sing anti nganggo KB amarga alesan agama. Nanging alesan kuwi ya ora logis amarga KB kuwi ya ana hubungane karo kesejahteraan masyarakat. Tanggung jawab moral liyane yaiku njaga para anak ben ora kejebak ning pergaulan bebas lan sak penake dhewe nggawe fasilitas lan teknologi banjur kaget yen wis meteng dhisikan amarga ora oleh pendidikan seksual. Kamangka, awak dhewe generasi enom kudu bisa ndidik anak kanthi bener lan uga bisa ngitung lan ngerencanakake kelairan nganggo ukuran ekonomi sing bener miturut penghasilan ben ora dadi beban lingkungan.
Kampung Inggris ning daerah Kediri kuwi salah sawijining kampus sing nyediakake program sinau basa Inggris kanggo wong sing pingin nduwe biji utawa skor sing dhuwur. Program sinau basa Inggris iki wis bisa ngeluluske akeh wong ning ujian kemampuan basa Inggris kaya TOEFL utawa IELTS. Kampung Inggris iki nyediakake akeh fasilitas lan kurikulum sing bisa ndukung biji TOEFL lan IELTS. Wis akeh sing mbuktikake lan seneng amarga bisa lulus ujian lan oleh biji sing apik. Kamangka, ajak kabeh kanca sing pengen sinau basa Inggris ning Kampung Inggris amarga akeh manfaat lan bisa nambah kanca kanggo ndukung sinau basa Inggris ben luwih semangat.
Aku wingi seneng tuku barang pas mari nyelengi soale duwete wes bedo itungan ambek sing nag celengan. Terus sing garai seneng maneh aku iso nyelengi sisan terus iso tuku barang sing iku tak senengi. Mari ngunu barang iku yo termasuk apik soale manfaate kede kanggo ngerjakno tugas. Opo maneh saiki jamane serba digital, kabeh nganggo internet mangkane aku kudu tuku barang iku ben ngerjakno tugase lancar. Sak liyane iku barang iku maeng yo asline hasil teko tabunganku biyen sing wes akeh, tapi tetep wae aku isek iso nabung masio aku tuku barang iki. Yo ikiloh sing jenenge urip hemat tapi ora kiamat kanggo wetenge. Soale isek iso mangan masio kadang lawo tahu tempe.
Ning omah, ibu mesti dadi wong sing paling titen perkara barang. Yen ana barang ilang, mesti ibu sing ngewangi nggoleki. Nanging barang-barang sing ilang kuwi yen tak goleki mesti ora ketemu. Salah sawijining dina, aku kilangan kaos kaki. Kaos kaki kuwi penting banget amarga ana logo sekolah lan kudu digawe isuk kanggo upacara dina Senin. Aku wis nggolek kanthi bingung amarga kaos kaki kuwi bisa nyelip ning ngendi wae. Nanging aku ora weruh ning ngendi wae. Banjur ibuku melu nggoleki. Aku ora weruh kepiye carane kaos kaki kuwi bisa ketemu ning tangane ibuku. Aku seneng banget pas kaos kaki kuwi ketemu. Kamangka kuwi, aku ora sida dihukum.
Aku pas dolanan game iku moro-moro bingung dewe polahe lawane moro-moro nyerang ambek karakter sing wes levele gede. Terus senjatai iku yo apik-apik wesan. Nah game iku jenenge Empire Earth. Nag game iku ono pirang-pirang negoro sing iso mok dadekno omahmu. Terus teko ngoro iku maeng awakmu iso ngedekno militer sing gede sing engko bakal iso perang utowo digawe jajah negoro liyane. Kabeh negoro nang permainan iki iku iso munggo level nag salah sijine barang utowo sumber dayae maeng wes cukup koyok emas, woco, tembogo ambek liyane. Nag wes update engko lagek iso gawe tentara sing apik-apik. Nah wingi aku jumbol moro-moro negoroku diserang entek-entekan.
Tradhisi nalika ana wong sing seda iku akeh banget. Ana sing nggawe pengajian nganti seminggu, ana sing nggawe bancakan nalika dina pengetane, lan tradhisi liyane. Kanggo wong sing seda sakjane sing dibutuhake iku donga saka kaluwargane supaya dalane bisa lancar lan padang. Nanging kadang wong-wong isih pengin banget ngelakoni tradhisi kaya ngono. Nanging yen wis dirasa tradhisi iku ngabotna kaluwarga sing ditinggalne sakjane wis ora perlu dilakoni. Kaluwarga sing mesti isih ngerasa sedih lan atine ora karu-karuan amarga ditinggal seda isih kudu nyepakna panganan kanggo para tamu. Mula, aja wedi kanggo mandheg saka tradhisi iki yen wis dirasa iku ngerepotna banget.
Ulan 8 wingi pas aku muleh teko Ponorogo aku wedine pol soale koncoku sing tak gonceng iku moro-moro berok-berok polahe keweden delok pocong sing ono nang pinggire wet asem sing gedene naudubillah ambek petenge megilan. Nah aku sing keweden sisan yo langsung gas sepeda sak notok-notoke gas. Asline jumbul polahe masi wetan iku wajar ae soale menungso iku mesti yo duwe roso jumbul. Tapi nang koyok ambek koncoku maeng iku jenenge wes ora jumbul maneh tapi kejumbulen sampek dadi keweden. Dadi asline yo sing jenenge jumbul iku mok sedelok mari ngunu nag wes ngerti yo ora dadi jumbul maneh. Dadine jumbul iku nag jareku se lumrah ae.
Bengi iki aku lan dulur-dulurku turu ana ing omahe Bulik. Omahe Bulik iku ana ing tengah kebon ing Gunungkidul. Nalika aku tekan kene pas jam 5 sore wis sepi lan swasane nggegirisi banget. Aku rada wedi tapi isih tenang amarga ora gelem mikir sing ora-ora. Nalika jam 9 bengi, aku kebelet nguyuh. Jeding ing kene ana ing njabane omah dadi kudu metu. Aku ijenan ana ing jeding lan kuaget ana wong gedhe duwur ireng ing mburine jeding. Aku gur meneng lan ora bisa ngapa-ngapa. Kanggo mbengok wae ora bisa, langsung ora suwe Ayahku ndelok aku sing keweden akhire njawil aku. Sawise iku takdelok wis ora ana wong gedhe dhuwur iku mau ing mburine jeding. Aku langsung mlayu mlebu omah lan ora sida nguyuh.
Salah siji telek kewan sing paling akeh digunakno dan dimanfaatno iku teleke sapi. Pemanfaatan telek sapi iku guduk dadi hal sing anyar ndek dunyo pertanian. Petani iku nganggo teleke sapi gawe pupuk soale teleke sapi iku gak bakal ngerusak konstruksi lemah sing digawe bertani. Selain iku, telek sapi iku limbah sing nduwe kandungan unsur hara duwur berupa nitrogen, fosfor, karo kalium. Unsur hara iku mau berguna pol gawe perkembangan taneman. Tapi kudu digatekno sisan, telek sapi sing apik digawe iku sing garing soale wes ngalami proses fermentasi. Malah telek sapi sing sek teles iku gak oleh digawe pupuk soale malah isok marakno tanaman dadi mati.
Plagiat iku tindakan gawe njupuk karyane wong liyo terus dianggep dadi tekne dewe. Nek tak deloki, akeh-akehe plagiat iku dilakoni secara sengaja. Maksute iku mereka dengan sadar njupuk karyane wong liyo dan ngakoni dadi tekne. Tapi percoyo gak nek kadangan plagiat iku kedaden mergo sesuatu sing gak disengojo? Hal koyok ngono iku mungkin banget gawe kedaden. Biasane awak dewe iku entok inspirasi teko siji karya, terus nggawe karya sing gak sengojo nduwe akeh kemiripan teko karya sing dadi inspirasine awak dewe. Padahal awak dewe iku gak onok niatain gawe niru, mek entok inspirasi ae. Makane iku opo’o kadangan plagiat iku isok kedaden mergo gak sengojo.
Akhir-akhir iki aku ngeroso nek mripatku iku puerih banget rasane. Awale tak kiro mripatku garing mergo kakean nang ngarep layar laptop. Awale yo mek tak tetesi obat mata biasa. Tapi tambah suwe gatele iku tambah nemen dan saiki onok keroso perihe. Timbangane tambah nemen, mending aku nang dokter mata. Moleh teko kuliah, aku langsung njujuk nang rumah sakit mata. Pas diperikso, doktere ketok nggumun dan takon iki aku mbari lapo ae akhir-akhir iki. Aku mek ngomong nek ngerjakno UAS sing bentuke makalah kabeh. Doktere langsung geleng-geleng sira dan langsung ngevonis nek korneaku iku suwek marai aku langsung mbengok saking gak percoyone. Dan gak suwe mripatku langsung dikeki salep, ditetesi obat, dan ditutup nganggo perban. Selama ditangani, aku mek isok meneng saking gak isok percoyone nek mripatku isok sampe koyok ngono.
Aku sebenere kui takut yen disuntik. Misale ono pilihan ora disuntik, aku milih sing liyone wae. Nanging yen misale, ono kahanan sing mekso aku kanggo disuntik, aku kepengen disuntik karo suster utowo dokter sing wis tuwo. Menurutku, rasane beda banget disuntik karo dokter utowo suster sing tuwo lan sing enom. Yen wong nyuntik kui wis tuwo kudune pengalamane wis akeh. Dheweke wis nyuntik ewunan wong sak durunge aku. Dadi pas disuntik karo dokter utowo suster sing wis tuwo kui rasane ora patio lara. Nanging yen disuntik karo sing luwih enom kui biasane lara. Mungkin mergo pengalamane kurang. Iso wae sebenere dokter utowo suster sing enom kui nyuntik ora lara, nanging aku durung nemoke.
Urip dhewekan kui mendeni. Opo meneh neng lingkungan sing awak dhew ora kenal, ditambah ora ono wong sing awak dhewe kenal lan iso dipercoyo neng kono. Salah siji sing kudu digateke kui perkoro keamana. Sadurunge niggalke omah, awak dhewe kudu ngecek meneh kiro-kiro ono celah kanggo maling utowo wong asing mlebu. Sing awak dhewe iso lakoke kui sing ke siji, ngunci lawang, nek iso ora deleh kunci neng panggon sing tersembunyi naning isih neng omah. Tetep ono kemungkinan wong liyo iso ngerti panggon delehe kui. Jendelo-jendelo uga kudu dikancing. Barang berharga koyo perhiasan duwit lan liyane-liyane kudu disimpin neng panggon sing aman. Luwih apik meneh, yen awak dhewe iso nyimpen neng brangkas.
Pas lagi mudik kui, dalan gedhe lagi rame-ramene. Dalan antar propinsi sing biasane macet pas kui soyo macet. Salah siji panggon sing kerep digunake wong sing mudik kanggo leren kui SPBU. Neng kono wong iso ngisi bensin, madhang, sembahyang, lan sing paling kerep kui neng kamar mburi. Nanging masalehe kui, kamar mburi neng SPBU kui akeh sing jijiki. Aku tau pas lagi mudik seko Yogyakarta neng Jakarta kui mamper neng salah siji SPBU neng Jawa Tengah. Kamar mburine kui reged banget. Neng jerone kui, akeh lemah-lemah sing kegowo neng kasut utowo sandal wong-wong. Ombune neng kono uga pesing banget. Bar mlebu kamar mburine, aku rasane pengen cepet-cepet metu.
Ujian iku dadi memedi kanggo kabeh murid sing ana ing sekolah. Ujian dadi penentu kanggo ndelok siswa wis bisa lulus apa ora saka sekolah iki. Supaya bisa lulus ujian uga kudu sinau kanti tenanan lan donga sing kerep marang Gusti. Manut ing guru uga penting supaya dalane dilancarke nalika ujian. Sadurunge ujian sing paling apik yaiku jaga kasarasan. Sinau nganti bengi iku pancen ora apa-apa kanggo mbaleni maneh materi utawa pelajaran sing wis diajar ana ing sekolah. Nanging yen wis cedhak karo dina ujian luwih apik ora turu laur-lauran nganti begadang kanggo sinau amarga bisa nggarai awak lara lan malah ora bisa melu ujian. Saliyane sinau, aja lali kanggo jaga awake dhewe ya supaya bisa seger waras pas ujian!.
Koncoku tau cerito pas cilik, jarene dheweke tau delok demit. Demit sing dee maksud kui Banaspati. Dheweke delok kui maghrib-magrib bar bali seko masjid. Bentuke kui koyo sirah sing mabur. Sirahe kui kobongan. Jarene, mirip-mirp sirahe Ghost Rider sing ono neng film. Aku gumon kerungu gambaran banaspati seko dheweke. Soale, sak ngertiku banaspati kui, bentuk koyo geni biasa utowo buletan cahaya sing werno abang. Lanjute koncoku, pas delok sosoke kui, dheweke wedi banget. Dheweke langsung nyopot sandale ben iso mlayu luwih banter. Nanging yo bener sih, aku yo wedi nek delok sirah sing mabur ngono. Banaspati sing didelok dee luwih medeni seko neng bayanganku.
Kegagalan iku marai beberapa wong dadi terpuruk bahkan onok sing sampe stres dan akhire menyendiri dan gak gelem ketemu ambek wong liyo soale ngeroso isin. Nek misal awakmu nduwe konco sing ngalami hal sing podo, awakmu kudu cepet-cepet nyegah iku sak durunge hal sing gak dipingini terjadi. Onok langkah-langkah sing tepat gawe ngajak arek sing gagal bangkit maneh. Siji, cedeki arek iku disik. Mulai teko dijak mangan bareng, dolen bareng, pokok seneng seneng bareng disik ae. Pikat hatine sampe de’e percoyo ambek awakmu. Loro, alon-alon mulai bahas tentang kegagalan sing dialami de’e. Alon-alon sisan ngomongo, nek kegagalan sing dialami de’e iku guduk akhir teko segalane. Ojok terlalu larut nang kesedihan iku mau, soale sek akeh hal nang dunyo iki sing isok dinikmati. Mulai teko indomie sing sek isok dipangan kapan ae. Dan jelasno hal-hal remeh liyane sing isok dinikmati tanpa bakal gagal pas dilakoni. Ojok lali sisan dungo cek arek iku segera bangkit teko keterpurukan.
Ning wayah pandemi, akeh penggaweyan sing rasane tumpang tindih amarga komunikasi sing kurang apik. Kerja saka omah nganggo laptop lan internet kadhang uga mboseni lan marai kualitas kerja kurang apik. Penggaweyan sing tumpang lan tindih iki uga marai suasana kerja kurang enak. Kamangka, kanggo ngindari keliru ning babagan komunikasi iki, kabeh wong sing ning kantor kudu duwe grup utawa panggon ngobrol virtual kanggo ngelaporake gawean amarga gawean iki bisa diomongke bareng-bareng yen komunikasi lancar. Kaping pindho, kudu ngerteni kondisi sing bedha ning omah. Kaping telu, kudu tepa slira lan ngerti porsi penggawean wong liya lan uga ora njegal wong liya.
Nag ancene wong iku ngeroso wedi pas ngalakoni kesalahan artine wong iku maeng isek duwer ati. Soale kadang nag wong sing ancene ora duwe ati ambek biasa ngelakoni salah iku mesti ora ngiro ngeroro salah. Anjurane wong sing wing tau ngalami ngunuku yaiku kudu iso dadekno roso salah maeng dadi pengalaman urip ben ora ngelakoni kesalahan maneh ben ora dadekno roso wedi maneh, terus kudu wadi tanggung jawab ambek kesalahan sing wes dialkoni soale biasane wong nag wes kadung ngelakoni kesalahan mesti sengedan utowo buwak nag wong liyane. Belajar tanggung iku ancen penting ben wong iku maeng duwe roso mental ambek tanggung  jawab sing apik.
Onok uwong sing ngelampiasno amarah e atek cara nyanyi sak karepe dewe. Aku iku sering ngelakoni koyok ngono sisan. Cuma kadangan suaraku kebanteren dan nganggu penghuni omah liyane. Mergo iku, aku nggolek solusi yaopo ben awakku isok nyanyi gawe ngelampiasno emosiku ben gak gampang marah-marah. Akhire aku nemu, yaiku nang panggon karaoke. Nang kono, aku isok nyanyi dan bengak bengok karepe dewe soale ruangan nang karaoke iku kedap suara. Salah siji panggon karaoke sing sering tak kunjungi iku NAV Karaoke. Nek awakmu kepingin karaokean gawe ngelepas emosi, rutono rute iki. Berangkat teko Kebun Binatang Surabaya, jupuk arah lor ndek jalan Diponegoro nang jalan Setail. Mbari ngono, belo kiwo nang jalan Dr. Soetomo. Mbari ngono pas ngelewati The Pianoza, awakmu puter balik. Engkok lokasine onok nang kiwo dalan.
Tukaran lan padu rumah tangga kuwi babagan sing biyasa, nanging yen ketemu wong utawa krungu tanggane, kuwi dadi babagan sing marai isin. Rumah tangga sing apik kuwi yaiku rumah tangga sing bisa nutupi aib saka wong lliya. Nanging saiki malah seneng yen dadi bahan guneman karo tangganae, utamane yaiku keluarga artis. Banjur malah nambahi bumbu cerita ben rame lan dadi omongan sing panas kiwa lan tengen. Yen wes kaya iki, tambah akeh wong sing melu urusan rumah tangga sing kudune sifate privasi. Kamangka, yen wes rumah tangga, ayo kudu bisa ngelanggengake lan bisa nutup aib ben ora isin diomong karo tanggane.
Wong sing wedi polahe kenek demam panggung iku ora saitik. Artis-artis sing saiki terkenal yo tau kenek masalah koyok ngunuku. Tapi asline ben ora kenek ngunuku ono pirang-pirang anjuran sing iso kenek dipertimbangno yoiku latihen terus opo sing atene mbok tampilno nang umum utowo pertunjukan ambek sing nang duwur panggung, soale ambek latihan iku maeng awakmu bakal kebiasa ambek materi sing mbok sampekno akhire nguasai materi iku. Terus sing paling penting yoiku nguasai materi, nah nguasai materi iki tambah penting maneh soale nag ora iso nguasai ambek ngerti materi yo jelas bingung bakal ate ngomong opo, opo maneh nag wes nang duwur panggung yo tambah ora karuan.
Aku ngerasa mangkel pas teka marang mantenane misananku. Acara kuwi diadakake ning Jakarta lan ngundang akeh tamu. Ya kira-kira ana 1000 wong, amarga kuwi acarane katon rame banget. Acara mantenane mlaku kaya biyasane, ya ana orkes, uga ana panganan sing macem-macem. Amarga wis awan, budheku ngongkon aku mangan. Banjur aku nang bagian prasmanan lan njupuk piring uga sendok. Pas aku arep njupuk sega, jebul ana ibu-ibu ning ngarepku nutupi dalan. Tingkahe uga ora karuan lan marai antrian saka aku ning mburiku rada kisruh. Aku mangkel nanging ora bisa muring-muring amarga ora gelem marai acara kuwi kacau lan aku isih duwe rasa sungkan marang sedulurku.
Istilah indigo ambek indra keenem iki lagi akeh banget dibahas dan akeh sing ngait-ngaitno. Onok sisan sing nganggep rong hal iku podo. Nek didelok teko fisik tok ancen gak onok perbedaane. Padahal indigo ambek indra keenem iki bedo. Sing paling jelas, arek indigo iku pasti nduwe kelebihan sing diduweni arek sing nduwe indra keenem, tapi durung tentu arek sing nduwe indra keenem nduwe kelebihan sing diduweni arek indigo. Arek sing nduwe indra keenem iki luwe condong dadi arek sing super perasa. Misale koyok isok telepati, ndeteksi kebohongan, ambek penglihatan kedua. Arek indigo nduwe kelebihan iku kabeh, dan nduwe kelebihan liyane. Contohe koyok isok ndelok masa lalu ambek masa depan.
Yen awak dhewe wedi karo tikus, awak dhewe kudu gawe omahe dhewe piye carane ora kelebonan tikus. Yen ono tikus neng omahe, sopo wae sing dono bakal keganggu lan dadi ora betah, ora mung awak dhewe sing tinggal neng kono. Supoyo omahe dhewe ora ono tikus, ono beberapa hal sing iso awak dhewe lakoke. Sing kesiji, awak dhew kudu nutup lobang kanthi rapet. Awak dhewe ojo ngekei dalan kanggo tikus mlebu neng omahe dhewe. Sing keloro, awak dhewe kudu kerep ngeresike omah lan yen perlu awak dhewe iso noto perabotan supoyo ora akeh celah kanggo tikus dilik. Sing ketelu, awak dhewe iso deleh bawang-bawangan neng panggon-panggon sing kiro-kiro dadi panggon delik tikus.
Pas aku isih neng Bogor disik, aku, ibu lan adiku yen arep neng endi-endi kui kudu numpak kendaraan umum. Sakdurunge iso neng dalan gedhe, awak dhewe dadak mlaku disik seko omah. Omahku tekan dalan gedhe kui kiro-kiro sak kilona. Jarak ora patio adoh sakjane nanging kanggo bocah umur 10 taun kui, rasane adoh banget. Pas arep neng dalan gedhe kui, biasane awak dhewe ngeliwati omah sing akeh asune. Sak ben liwat kono rodo wedi aku sebenere, nanging mergo asune neng jero pager aku ngeroso luwih aman. Aku tau arep dioyak karo asu-asune kui. Aku ora sengojo mlayu neng ngarep omah kui. Jebul pagere ora ditutup dadi asune podo metu ngoyak aku. Banjur aku mlayu balik luwih banter. Bejone, sing duwe kui langsung metu lan ngekon asune balik omahe.
Perkoro elek iku ancene pirang-pirang wernone. Nah nag jaman saiki ngelakoni perkoro elek iku gampange megilan ora koyok biyen mergo kabeh saiki wes jaman sing sangare megilan. Nah mergo kenen maeng, ono wong sing ketoke apik tapi ngelakoni perkoro elek liwat hp-ne barang yo ono. Contohne yoiku nag hp-ne maeng digawe maen, delok perkoro sing elek, terus utang ambek bijuk barang yo akeh, masio iku wonge ketok apik. Tapi nag ancene wong iku maeng biasae ngelakoni apik utowo dianggep apik nang motone wong-wong biasane nag konangan ngelakoni perkoro elek mesti isine megilan ambek ora karoan mergo deke iku wes dikenal dadi wong sing apik nang lingkungane deke.
Aku dijaki koncoku gawe diskusi tentang tugas Penulisan Karya Ilmiah. Mbasio aku wes mari nggarap tugasku, aku iya iyo ae dijaki ketemuan. Sopo eroh aku isok ngewangi koncoku iku mau. Pas nang kono, koncoku takon aku mbahas tentang opo, aku njawab topik gedene tok. Terus pas ditakoni bocoran tentang detail karyaku, mboh opo’o aku njawab opo onone ngono ae. Pas ngumpulno, aku langsung ditodong ambek dosenku nek aku ngelakoni plagiat. Aku jelas kaget lah. Padahal aku nggarap tugasku murni nganggo ideku dewe. Terus dosenku nyudokno nek hasilku akeh mirip e karo tekne koncoku sing wingi ngajaki aku diskusi. Dadakno koncoku iku mau ngumpulno luwe ndisik timbang aku nganggo ide sing tak lontarno wingi. Eroh ngono, aku langsung nguamuk. Terus aku nyeluk koncoku sing iku dan njaluk penjelasan. Siale, arek iku bersikap defensif dan maleh playing victim. Aku langsung misuh-misuh sampe dosenku panik dewe.
Stalker iku marakno awak dewe kabeh ngeroso gak aman. Onok siji barang sing kudu mok gowo nang ndi ae, mbasio talah awakmu gak lagi dituti karo stalker. Jenenge iku pepper spray. Pepper spray iku semprotan merico sing nduwe kandungan zat pengikat utowo lachrymatory sing marakno perih nek sampe kenek mripat. Sak liyane iku, cairan pepper spray sing melbu irung iku isok marakno nyenggrak. Terus nek melbu cangkem, isok marakno iritasi cangkem sampe tenggorokan. Iku sing marakno pepper spray iku dadi alat sing efektif gawe ngelindungi diri teko stalker utowo penjahat liyane. Dadi mulai saiki langsung tuku pepper spray terus gowoen nang ndi ae.
Awakmu tau gak, ngeroso nek wes rajin ngeramut wajah, rajin cuci muka, rajin nganggo skincare, tapi sek tetep ae jerawaten? Padahal awakmu wes njogo mangan sisan, gak mangan gorengan, ngurangi gulo, tapi kok tetep jerawaten? Sopo eroh, penyebabe iku teko kasurmu dewe. Nek misal awakmu jarang ganti sprei, iku sisan isok marakno wajahmu jerawaten. Nang kasur iku, onok tungau ambek tumo kasur sing marakno kasurmu iku rusuh. Nek wes ngono, serangga iku mau bakal ngeneki wajahmu dan marakno awakmu jerawaten. Dadi gawe awakmu sing sek ngeluh jerawaten ae, coba ganti spreimu deh, opo maneh gawe awakmu sing juarang ganti sprei.
Lotre kuwi salah siji dolanan sing dilegalake ning Turki. Ing akhir taun, lotre iki dadi tradisi sing paling dienteni masyarakat amarga lotre iki meriah lan bisa dadi salah siji daya tarik pariwisata ning Turki. Ning Turki iki uga ana Badan Nasional sing ngurusu babagan lotre. Lotre iki legal uga amarga dhuwit saka lotre iki mlebu ning pajake negara. Wong bisa ngantri ning toko utawa warung sing ngedol kupon lotre. Banjur ngisi identitas sing ana ning karcis lotre lan ngelebokake ning kotak sing disediakake karo panitia. Lotre iki bakal diundi wayah taun baru. Pengumuman lotre iki uga disiarake ning TV nasional banjur bisa dadi hiburan amarga reaksi pemenang lotre iki uga macem-macem kaya kaget, seneng, lan trenyuh.
Koncoku ono sing tau salah mlebu toilet. Pas kui dheweke lagi ono neng mal. Pas dheweke mlebu toilete kui lagi ora ono wonge dadine dheweke ora ngeroso salah mlebu. Mergo wetheng wes keroso mules banget, dheweke ora mikir dowo meneh. Dheweke langsung mlebu neng biliki. Sekitar limang menitan dheweke lingguh neng jamban, dheweke kerungu swara. Sing marake bingung, dheweke kerungu swara wong lanang. Awale, dheweke kiro kui wedhok sing swarane ngebas wae. Nanging suwe-suwe, swara sing koyo lanang kui makin akeh. Ora mungkin, ono akeh banget wong wedhok sing swarane ngebas neng sak ruangan beberangan. Akhire dheweke, sadar yen dheweke salah mlebu toilet. Supoyo dheweke ora isin pas methu, dheweke ngenteni disik tekan sepi. Pas wis sepi, dheweke langsung mlayu metu seko toilet kui.
Kegagalan kui bakal awak dhewe temuke selama awak dhewe isih urip. Kegagalan kui ono sing gede banget tekan awak dhewe dadi trauma ngelakoe hal sing gagal kui. Nanging, kesedihan seko kegagalan kui ora mesti diadepi suwe-suwe. Suwe-suwe, kegagalan kui iso dadi crita lucu sing iso awak dhewe bagike neng wong-wong cerake dhewe. Ono rumus tragedi ditambah wektu podo karo komedi. Seiring berjalane wektu, lan wektu kui awak dhewe lakoni kanggo ngelahke persaan sedih kui, kegalan iso dadi crita sing lucu sing awak dhewe uga iso guyo ngerungokene. Seko hal sing marake wong sedih, iso dadi hal sing marake wong liyo guyu lan seneng.
Karang gigi yaiku lapisan kapur sing ana ning untu, nempel lan uga ngganggu proses sing ana ning untu. Karang gigi sing ora ditangani bisa nimbulake masalah kaya infeksi gusi, untu bolong, lan uga ambu napas sing ora enak uga ngganggu. Wong sing duwe karang gigi iki biyasane perokok berat amarga ning rokok kuwi ana zat kimia sing bisa nempel ning untu. Kanggo ngilangi karag gigi sing nggilani iki, perlu ana proses scaling utawa ngikis karang sing nempel ning untu banjur nganggo pasta gigi khusus sing bisa ngurangi karang gigi. Nanging sing paling penting yaiku njaga karesikane untu lan sikatan saban dina.
Yen awak dhewe dirundung mergo kondisi fisik, awak dhewe wis sak wise ngelawan, opo meneh ngelok-loki kondisi fisik sing ora iso diowah. Timbangane awak dhewe nesu lang ngamuk-ngamuk ora cetho, ono coro liya kanggo ngebales wong sing garapi awak dhewe. Sing kesiji kui awak dhewe ora usah gagas opo sing diomongi. Wong kui mung golek perhatiane awak dhewe, dtadi yen awak dhewe ora ngerespon, dheweke bakal males ganggu awak dhewe meneh. Sing keloro, bales nganggo karya. Maksude, awak dhewe kudu ngebukti yen awak dhewe kui wong sing luwih unggul timbangane dheweke. Misale pas neng sekolahan, awak dhewe iso dadi wong sing duwe rangking luwih duwur timabangane dheweke.
Kanggo wong sing nganggo kaca mata nanging butuh diobati amarga arep seleksi ning instansi, operasi lasik iki bisa dadi solusi sing efektif. Nanging akeh wong sing wedi amarga operasi lasih iki kontak langsung marang jaringan lunak sing ana ning mripat. Operasi lasik utawa laser iki tindakan medis sing bisa ngilangi kelainan kaya miopia, hipermetropi, lan uga silinder. Biaya kanggo ngelakoni operasi iki akeh variasine tergantung kualitas, tahapan, lan uga suwene wektu kanggo penyembuhan. Amarga operasi lasik iki kalebu jenis estetika, lasik iki ora bisa dibayarake kanggo BJPS. Negara sing wis nganggep lasik kuwi prosedur sing wajib, murah, lan umum dilakoni yaiku Korea Selatan.
Pas semester wingi aku ambek koncoku kan ngeterno dulure wedok tuku parfum kanggo acara ngantenan sing bakal dilakoni deke. Nah pas iku aku termasuk salah sijine korban percobaan parfum ambek dulure wedok koncoku maeng. Nah parfum iku maeng ambune wedok pol ambek wangine megilan. Yo iyo se ancene regane sampek atusan ewu. Terus esoke iku aku lali nag klambiku isek durung garing mergo lagek tak umba, akhire gawe klambi sing kene maeng. Nah pas tutuku kelas, aku diguyu ambek bocah akeh mergo ambune sing koyok wong wedok, terus akhire aku kisinenlah mergo aku sing biasane ora tau gawe parfum koyok ngunu moro-moro gawe parfum sing ambune ngunuku.
Undian kui kerep digawe acara kanggo narik peserta. Misale koyo acara mlaku utowo pit-pitan sehat. Neng poster acarane kui, mesthi ono hadiah undian sing menarik. Acara sing gede iso ono hadiah umrahe, nanging sing paling kerep kui perabotan rumah tangga lan sepeda motor. Undian kui menarik kanggo wong-wong kui mergo ngekei ilusi yen dheweke bakal iso entuk sesuatu tanpa perlu usaha sing gedhe. Pas wis nyekel nomor kui dheweke ngeroso wis ngentoke barange kui. Dheweke berharap banget entuk rejeki seko panggon sing ora disangka-sangka. Nanging, ora akeh sing sadar yen kemungkinan dheweke entuk kui cilik banget. Yen misale dheweke entuk kui mung mergo bejo wae.
Nek ditakoni pengalaman opo sing paling menyenangkan dalam uripmu, aku bakal kangelen njawabe soale akeh banget dan gak isok tak sebutno siji-siji. Tapi salah siji sing paling tak iling iku pas aku akhire entok SIM A karo SIM C. Ket mbiyen, awakku iku pingin banget isok ngendarai kendaraan dewe, terutama montor karo motor. Tapi cek isok ngendarai kendaraan dengan legal, awakmu kudu nduwe SIM disik. Akhire pas aku wes entuk KTP, aku cepet-cepet daftar gawe pembuatan SIM anyar. Nang kono, aku bener-bener jungkir balik gawe dapetno SIM soale aku gagal terus peng bolak balik pas tes praktek e. Akhire setelah sekian lama, aku isok lolos dan isok entok SIM A dan SIM C. Jelas aku seneng banget, soale perjuanganku terbayarkan dan aku isok ngendarai kendaraan tanpa wedi ketilang.
Nesu-nesu sing ora ono sebabe kui nesu sing paling nyebai, tertuma kanggo wong sing kudu ngeladani koncone sing koyo ngono. Awak dhewe ora iso nebak kapan koncone dhewe kui bakal nesu lan opo sing arep dilakoke. Yen ono koncone dhewe ono sing gampang kepancing pas dilok-loki perkoro hal fisiki, awak dhewe iso nyegah kui nganggo ngalihke obrolan. Yen awak dhewe ora ngerti sebabe, piye carane awak dhewe ben koncone dhewe kui ora dadi nesu. Kui wis koyo bencana alam wae. Kui peristawa alam sing ora iso awak dhewe prediksi. Yen wes teko, awak dhewe mung iso pasrah lan dongo supoyo kui ora mateni awak dhewe.
Nag ono wong sedeh kenek PHK iku wes dadi kebiasaan nang uripe menungso soale akeh wong sing butuh kerjo utowo dadi karyawan nang perusahaan. Lah roso sedeh iki asline yo kenek diilangno nag janji wong sing duwe roso sedeh utowo wong sing kenek PHK maeng gelem pikiran sing positive ambek iso dadekno pengalaman urip sing wes dilakoni sak durunge PHK maeng diolah apik. Dadine roso sedeh maeng iso ilang teko atimu soale ono pengarush sing apik teko pikiran maeng. Mangkane wong sing sedeh polahe kenek PHK biasane pikirane iku reno-reno, ono sing wedih ora iso mangan, ono sing wedi polah ora oleh kerjo, ambek kaeh sing wedi nag ora iso nyukupi kebutuhan uripe.
Nabung kui penting dibiasake seko isih cilik. Nyimpen duwit kui berguna banget pas wis gedhe. Opo meneh wis duwe keluarga dewe. Makin mandiri wong kui, makan akeh pengeluarane. Sak liyane pengeluaran pokok koyo magan, listrik, lan banyu, wong dadi sadar ono pengularan sing ora terduga. Pengeluaran kesehatan lan kecelakaan kui ora cilik. Makane, wong kudu nyisihke duit kanggo bayar premi asuransi. Yen sampun duwe anak kui, wong uga sadar yen biaya kanggo anak kui ora murah. Biaya bersalin karo biaya pendidikan kanggo anak kui jumlahe ora main-main. Dadi ket enom, wong kudu ngebiasake nahan kepenginane kanggo disimpen neng tabungan supoyo ora keteteran pas wis dewasa.
Aku lagi ngerungokake radio awan-awan. Ning radio kuwi ana siaran saka artis komedi kondhang yaiku Boris Bokir. Ning radio kuwi, Boris nyeritakake babagan pengalaman ketinggalan pesawat ping 2 sing ujung-ujunge malah marai dekne numpak bis saka Surabaya menyang Jakarta. Ketinggalan pesawat sing pertama amarga Boris salah jadwal, yaiku dekne salah ndelok jam sing ana ning tiket lan kesuwen golek mangan. Banjur Boris kaget lan mlayu-mlayu ning Bandara. Sing kapindho, Boris ketinggalan amarga macet ning tengah dalan amarga ning Surabaya ana pawai pencak silat sing ora ana pemberitahuane. Boris wes bingung amarga dhuwite wes entek banjur milih numpak bis saka Surabaya.
Seneng tuku barang sak wise nabung ancene ati  senenge megilan opo maneh tabungan iku oleh nabung dewe oleh nyambut gawe dewe rino wengi, yo mesti wae senenge megilan. Jarene koncoku sing wingi nane iso tuku sepeda montor anyar ngomong nag roso seneng sing koyok ngunu ancene roso seneng sing bener-bener nyoto ambek senenge ora karuan sampek garai ati lali sembarang kalir. Roso koyo ngunu iku apik wae asline sing penting ora nggarai wong atine loro polahe roso seneng maeng opo maneh nag dibarengi ambek roso pamer nag liyan-liyane tambah ketok elek'e soale iso marakno atine wong liyo loro. Mangkane nag duwe roso seneng sing koyok ngunu ora atek diumbar-umbar cukup dirasakno sak cukupe ae.
Saban isuk, Sita sekolah numpak bis lan kudu ngenteni ning halte cedhak omahe. Sita wis ana ning halte wiwit jam setengah 7 isuk. Dina kuwi pancen Sita lagi apes banget. Pas lagi lungguh, Sita ngerasa ana sing aneh saka rok sing digawe. Nanging Sita ora peduli amarga Sita wedi telat. Banjur Sita teka ning sekolah lan didelok karo kanca-kancane. Sita bingung. Bar kuwi, Asih ngomong yen ning rok sita kuwi ana permen karet sing nemplek. Sita kerasa isin nanging uga jijik amarga Sita nganggep yen permen karet kuwi kudune dibuang ning tempat sampah lan kudu dibungkus dhisik ben ora nemplek sak panggon-panggon lan nyelakakake wong akeh kaya iki.
Kecelakaan ning wilayah kerja kuwi bisa dialami karo sapa wae. Kamangka, ning perusahaan Indonesia saiki nganut prinsip K3 yaiku filosofi Kesehatan dan Keselamatan Kerja (K3). K3 iki salah siji prinsip sing wis dianut karo perusahaan ning Indonesia amarga akeh kecelakaan kerja sing bisa kedadian nanging ora ana asuransi sing bisa njamin para pekerja. Umume, perlindungan pekerja iki ana ning 3 prinsip, yaiku perlindungan ekonomis, sosial lan teknis. K3 kuwi kalebu ning kelompok perlindungan teknis. Ning UU Ketenagakerjaan Pasal 86 Undang-Undang No.13 Tahun 2003 kuwi disebutake yen kabeh pegawe kudu oleh perlindungan, salah sijine waspada lan ngati-ati dadi korban utawa trauma marang kecelakaan kerja.
Serangan panik iku isok kedaden nang ndi ae dan kapan ae. Serangan panik iku marakno korbane ngeroso wedi ambek cemas sing kenemenen. Gawe awakmu sing ngalami rasa wedi berlebih tapi gak nduwe riwayat kenek serangan panik, onok tanda-tanda sing isok mbok kenali ben awakmu eroh rasa wedi iku termasuk serangan panik ta gak. Siji, ngeroso bakal teko malapetaka. Loro, wedi kelangan kendali terus dadi ‘sempel’. Telu, ngeroso wes cedek ambek ajal. Papat, jantung ndredeg nemen. Limo, kemeringet nggobyos nemen. Enem, gemeter sak awak. Pitu, ambekan endek terus gulu koyok onok sing nyekek marakno sesek. Wolu, onok sensasi adem nang sebagian utowo kabeh awak. Songo, rai rasane puanas. Sepoloh, mual sampe kram weteng terus nyeri nang dodo. Sulas, sira rasane luara, terus keroso ngayang sampe kate semaput. Terakhir, ngeroso koyok lepas teko realita.
Sing garai wong wadi polahe klelep asline iku ora mergo klelepe, tapi mergo nyowone ambek keselametane awak maeng, nah ben iku maeng selamet teko klelep maeng, biasane bocah-bocah sing durung iso ngelangi iku gowo ban montor sing guwede kanggo latihan ngelangi ben sampek pinter ngelangine lagek dicolno bane. Yo coro iku ancene mandine pol mergane podo ambek latihan ngalangi nang wong-wong sing nacene pintere megilan kanggo ngelangi. Sak liyane iku ben ora sampek klelep yo nag ngelangi utowo pas bluron iku kudu ngejak bocah ben ora sampek kelelep nang jero banyu, terus nag ono opo-opo ben ono sing ngewangi utowo sing nolong.
Kantin sekolahku sing biyen kuwi bedha karo saiki amarga ana sawijining peristiwa sing marai sekolah melu ndandani sistem jajan para siswa. Sajane kuwi babagan sing sederhana nanging ana pengaruhe. Biyen kantinku kuwi ana sistem kantin kejujuran, yaiku njupuk banjur mbayar dhewe, nanging suwe-suwe ora ana untunge lan malah nomboki. Saiki ning kantin ana sing jaga lan uga ana sing ngitung rega jajan ben wong sing dodol jajan iki ora ngerasa rugi nemen. Pas digoleki ning CCTV, jebul sing njupuk yaiku bocah kelas 10, bocah anyar lan mesti njupuk pas wayah jam pelajaran ben ora ana sing weruh. Pas keruhan, dekne ngerasa kisinan lan ora mbaleni maneh.
Koncoku ancene wedian ambek sing jenenge suntik. Nah nak wes kadung wedi ngunu bocahe iku mesti berok-berok, terus nyekeli kasur utowo kursine dokter sing biasane di gawe mrekso pasien, terus mesti kringeten koyok wong adus, ambek kadang awake iku anyepe megilan polahe saking wedine. Sing jenenge wedi iku biasane duwe roso sing elek-elek teko perkoro iku maeng sing metuk teko pikiran sing garai eleng ambek perkoro elek sing didadekno teko suntikan iku maeng. Dadi wong wedi teko suntik iku biasane wong sing biyen cilike iku duwe kenangan sing elek ambek suntikan iku utowo ancene biyen cilike iku arang ora tau disuntikno ambek diwedeni nak suntik iku loro.
Biasane wong nag petuk konco lawas mesti jumbul opo maneh nag ora sengojo. Terus biasane ngunuku mesti takok sing ora-ora ambek takok kebiasaan biyen sing tau dilakoni iku isek opo ora. Nah kelakuan ngunuku nag menurutku yo rodok ora pantes ditakokno opo maneh nak wes suwe ora perok, masio iku konco apik nag sing jenege perkoro ora pantes yo tetep ora pantes nag ditakokno. Masio wong-wong gerang biyan yo ngomong, nag petuk konco sing wes ora tau petuk iku kudune nguwei opo sing sekirane ora dadekno gelone atine konco iku maeng, mboh iku ngampirno omah, ngejak ngopi, mangan, utow sak liyane. sing penting ora dadekno gelane atine koncomu maeng.
Pas aku dolan ambek koncoku nag daerah kota mojo pahit. Aku petok ambek wong bokul cireng soale pas waktu iku aku mandek ambek koncoku terus tuku jajan nang wonge soale keleson durung sarapan. Bakule maeng cerito sak wise koncoku takok nang bakule "wes pirang tahun dodolan cireng". Bakule maeng ngomong nag deke dodolan cireng wes ono sekitar 5 tahun kat ditinggal bojone mati. Mari ngunu bakule maeng cerito ambek drodosan elo'e soale kelengan uripe sing dewean ora ono koncone. Terus mari ngunu koncoku ngomong nang aku, tibak'e wong sing sedeh polahe uripe dewean yo macem-macem yo, ono sing ditinggalno kabeh keluargane, ono sing dipencilno ambek wong-wong nag pinggire polahe sifate barang yo. Wah angel-angel nginiki.
Gejala morning sickness ning ibu hamil kuwi dadi gejala sing umum amarga kabeh sing dialami kuwi reaksi hormon. Saban isuk, ibu sing lagi ngandung jabang bayi iki ngerasakake mual lan uga pengen muntah nanging ora ngetokake apa-apa. Nanging isih akeh bapak sing jijik amarga ora kuat ndelok muntahan lan uga ngerungokake swarane. Akeh bapak sing milih ngindari ibu hamil sing lagi sara muntah-muntah wayah isuk ben ora kepancing melu muntah. Nanging ya ana ibu sing ora ngerasakake muntah, malah bojone sing ngerasa mual amarga sugesti. Kabeh iki wajar, nanging sing dibutuhake ya mung kerja sama pasangan ben ora ngerasakake meteng dewean.
Ning kampung-kampung, akeh bahan saka alam sing disalahgunakake kanggo mabuk lan akibate padha kaya ngonsumsi narkoba. Salah sijine yaiku kembang kecubung lan uga jamur teletong. Kembang kecubung saiki wis dilindungi amarga bahaya lan bisa ndadekake racun ning jero awak. Nanging sing isih akeh yaiku konsumsi jamur teletong sing lagi kondhang ning kalangan bocah enom sing ana ning desa. Efek jamur iki sak liyane mabuk uga bisa marai ketagihan. Akeh cerita kesebar ning sosial media babagan jamur iki bisa marai halusinani parah. Kamangka kuwi, sak liyane nggilani lan bisa marai lara pencernaan, jamur iki uga bisa marai rusak saraf lan uga pikiran.
Nag daerah gurine kampusku iku mesti nag bengi iku sepi ambek medeni, soale akeh cerito nek nang kono iku mesti ono koyok sundel bolong sing biasane manggon nang ngisore wit sing biasane nag rino iku mog digawe nyeleh barang-barang bekase kampus sing ora kenek digawe. Nah pas iku koncoku bengi-bengi iku mrono soale ancene golek barang sing gawe keperluan acara MABA menesok. Pas iku koncoku ongkra-ongkra nag kono moro-moro ono ambu amise megilen koyok pasar iwak. Tibake pas noleh mengguri ambek gowo barang sing ketemok maeng koncoku langsung keplayon soale saking wedine delok setan sing koyok ngunuku. Saking wedine deke pas tutuk nggonane bocah-bocah langsung jipek banyu ambek kringeten dredesan ora karoan.
Panic attack utowo serangan panik iku kemunculan rasa wedi utowo gelisah sing kenemen dan muncule moro-moro ae tanpa onok sebab sing jelas. Kondisi iki isok berlangsung selama pirang menit sampe setengah jam. Serangan panik iku ditandai ambek detak jantung sing tambah banter, ambekan endek, ngelu, tegang otot, ambek tremor. Kondisi iki isok kedaden kapan ae, bah pas lagi beraktivitas utowo lagi istirahat. Nek uwong ngalami serangan panik, utek bakal merintah sistem saraf gawe ngerespons ambek ngelawan utowo ngindar. Mbari ngono awak bakal ngasilno zat kimia koyok adrenalin sing micu peningkatan detak jantung, frekuensi ambekan, ambek aliran darah nang otot. Serangan panik iki terjadi pisan dan bakal ilang dewe nek situasi sing memicu iku berakhir. Tapi kadang isok kedaden secara berulang dalam jangka waktu sing suwe. Nek sing koyok ngono iku jenenge gangguan panik.
Biyasane wong sing wis sepuh kuwi sering banget salah ngundang wong amarga wis pikun lan uga biyasane kemampuan mripat wis mulai berkurang lan kabur. Biyasane uga anggota keluarga iki ngewenehi pengertian kanthi jelas, nanging yen ana wong sing ora dikenal, bisa wae malah nyeneni amarga sering salah lan kuwi mesti marai wong sing wis sepuh iki tersinggung. Kamangka, sing kudu digatekake kuwi yaiku ngewangi para sepuh iki ngiling-iling wong sing ana ning ngarepe saka ciri fisiki kaya rambut, kulit, bentuk irung, lan uga swara. Banjur sing uga kudu digatekake yaiku barang apa wae sing marai wong kelingan ben memori sing ana ning otak iki kelatih.
Bandha sing paling penting kui kaluarga. Pernyataan kui mungkin awak dhewe tau krungu seko lirik lagu jaman biyen. Neng TVRI disik ono acara utowo sinetron sing judule Keluarga Cemara. Sinetron kui ngajari awak dhewe kebersamaan lan koyo opo pentinge keluarga saiki. Awak dhewe mungkin nganggep anggota-anggota keluarga kui ora penting-penting banget. Nanging pas dheweke wis ora ono utowo awak dhewe ora iso ketemu meneh, awak dhewe bakal kaget sak piro pentinge wong kui selama iki. Misale, sesok pas awak dhewe wis ngerantau, awak dhewe bakal penting perane ibu neng uripe awak dhewe. Pas dhewekan, ibu ora iso ngerawat awak dhewe pas lagi lara utowo ngilingki awak dhewe pas awak dhewe ngelakoke kesalahan.
Jadwal latian tariku kui padet banget. Ora mung padet, jadwale kui saklek banget. Aku lan konco-konco ora iso sak penake ora teko latian pas lagi ono penampilan. Aku sing paling disiplin perkoro latian iki. Pas kui, aku tau diisengi karo konco-koncoku. Dino Sebtu kui jadwal sok biasane beda-beda. Dino Jumate, aku takon sesok mulai latian kui jam piro. Konco-konco podo ngomong mulai jam 8. Sesoke, isuk-isuk aku wis teko neng panggon latian. Aku ngeteni tekan 30 menit. Kesuwen ngeteni, aku nesu. Aku arep nesu-nesu neng grup pesan. Nanging, sak durunge aku ngetik. Muncul gambar, koncoku mlebu rumah sakit. Wong sing ngirim pesan kui ngomong latiane dadi ora sido. Aku mung meneng tok neng kono, ora percoyo. 10 menit aku meneng, konco-koncoku podo teko. Jebul, dheweke kui mung arep garapi aku.
Pas cilik, aku iku areke gampang banget nangis saking sensitif e arek e. Kaget sitik, nangis. Tibo pas mlayu, nangis. Pokoke peyebab sembarang kalir iku isok marai aku nangis. Sampe ndek satu kejadian ndek ndi aku nangis mergo tukaran ambek adekku. Siraku digebuk ambek mobil-mobilan dan iku lara puol. Aku sampe nangis kejer banget. Pas aku ngadu, mamaku malah negur opo’o kok aku gak gelem ngalah ambek adek. Aku jelas tambah kejer pindo. Akhire bapakku metu dan ketok banget nek emosi. Moro-moro bapakku bentak aku dan ngusir aku teko omah nek gak mandek nangis. Seketika aku mandek dan bapakku sek ngomeli aku nek beliau gak seneng nduwe anak gembeng. Dadi nek aku nangis maneh, bakal diusir temenan teko omah. Sejak saat iku, aku wedi banget gawe nangis. Sesedih apa pun, aku bakal nahan nangis. Ben aku nangis, aku pasti kebayang kata-katane bapakku.
Salah siji perbuatan bullying sing durung akeh disadari ambek wong akeh iku pelecehan seksual. Kok isok dadi bentuk bullying? Soale iku mek nguntungno pelakune tok dan korbane iku bener-bener dirugikno. Sembarang kalir hubungan sing nguntungno sak pihak tok iku isok dikondo dadi bullying, termasuk pelecehan seksual. Pelaku pelecehan seksual iku akeh-akehe wong lanang terus ngelakoni pelecehan nang wong wedok. Biasane mereka iku nggolek korban wedok sing ketok lemah ben mereka isok ngentokno kepuasan mbari ngelakoni iku. Jarang pol mereka nggolek wedok sing tangguh, soale wong wedok tangguh pasti wani gawe ngelawan balik. Dadi gawe awakmu wong wedok, awakmu kudu ketok tatak dan ketok tangguh ben gak dadi korban pelecehan seksual.
Ujian mandiri iku diadakno nang kabeh kampus negeri, salah sijine iku UGM. Kampus iki akeh dadi pilihan soale gak onok atek uang pangkal e, dadi biaya melbune gak larang nemen. Nek misal awakmu kepingin daftar nang jalur mandiri UGM, gatekno cara iki. Siji, melbu nang laman simaster.ugm.ac.id, terus petek “Registrasi”. Loro, pilih jalur sesuai program, terus petek “Registrasi CBT-UM UGM Tahun 2022 (Ujian Masuk UGM)", terus petek “Selanjutnya”. Telu, isi indentitas pendaftar, terus petek “Login”. Papat, lanjut pengisian biodata ambek tahap selanjute. Gatekno kolom sing onok tanda bintang, iku wajib gawe diisi. Terus isikno angka nol gawe isian sing gak onok utowo gak diketahui jumlah e.
Kabeh omah kui mesthi akeh cicake. Makin akeh cicake, artine makin akeh uga telek. Telek kui yen awak dhewe benke wae mesthi numpuk. Makane kui, awak dhewe kudu kerep utowo rutin ngeresike telek cicak kui. Sebenere cicak kui biasane nelek neng panggon-panggon sing ora ketok utowo panggon sing rodo dilik, kayo neng buri lemari utowo neng pojokan kamar. Nanging tetep wae, yen telek kui wis numpuk dadine ketok. Makane kui, awak dhewe kudu kerep-kerep ngeresik. Supoyo wong sing delok ora ngeroso jijik. Mungkin awak dhewe ora ngeroso jijik, malah cenderung biasa wae. Nanging yen ono tamu, kui sing dadi masalah. Awak dhewe ora gelem to yen tamune dhewe ora kerasan neng omahe awak dhewe.